Michael Checkland

Michael Checkland (født 1936) var en britisk økonom som var generaldirektør i BBC fra 1987 til 1992.

Michael Checkland studerte ved King Edward VI Five Ways og Wadham College, Oxford. Han begynte i BBC i 1964 som regnskapsfører. I de neste årene hadde han lederstillinger innen finans og regnskap i BBC, og ble ressursdirektør i 1982. Checkland var ansvarlig for gjennomføring av reformer foreslått av konsulenter fra McKinsey rundt 1970. Reformene ble i praksis mindre radikale enn konsulentene foreslo og innebar blant annet mer budsjettansvar til avdelingene.

Han ble utnevnt til stedfortreder for generaldirektøren i 1985. I 1986 var Checkland ansvarlig for nedskjæringer etter reduksjon i kringkastingslisensen. Samme år ble han også president i Royal Television Society, et verv han hadde til 1994. I 1986 ble han formann for BBC Enterprises. Han ble utnevnt til generaldirektør i BBC etter at Alasdair Milne måtte gå av i 1987. Han ble etterfulgt av John Birt i 1992.

Hans tid som generaldirektør ble preget av mer forsiktighet overfor Thatcher-regjeringen enn under forgjengeren Alasdair Milne.

 Referanser 

Kategori:Britiske forretningsfolk
Kategori:Personer tilknyttet BBC
Kategori:Personer fra Birmingham